মিনের্ভা হাজে

মিনের্ভা ফাবিয়েনে হাজে (, ; জন্ম: ১০ জুন ১৯৯৯; মিনের্ভা হাজে নামে সুপরিচিত) হলেন একজন জার্মান ফিগার স্কেটার। তিনি আন্তর্জাতিক প্রতিযোগিতার মঞ্চে নোলান জেগার্টের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে জার্মানির প্রতিনিধি হিসেবে প্রতিদ্বন্দ্বিতা করে থাকেন।

২০০৪ সালে ফিগার স্কেটিংয়ে অভিষেক করা হাজে জার্মানির হয়ে ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
মিনের্ভা ফাবিয়েনে হাজে ১৯৯৯ সালের ১০ই জুন তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
হাজে জার্মানির প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি নোলান জেগার্টের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। হাজে সর্বমোট ১৪৯.৬৯ পয়েন্ট নিয়ে সম্মিলিত অবস্থানে ষোড়শ স্থান অধিকার করেছিলেন; যেখানে শর্ট প্রোগ্রামে তারা ৬২.৩৭ পয়েন্ট নিয়ে চতুর্দশ এবং ফ্রি স্কেটিংয়ে ৮৭.৩২ পয়েন্ট পেয়ে ষোড়শ অবস্থানে ছিলেন।

তথ্যসূত্র

বহিঃসংযোগ



বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান নারী পেয়ার স্কেটার
বিষয়শ্রেণী:জার্মানির অলিম্পিক ফিগার স্কেটার
বিষয়শ্রেণী:২০২২ শীতকালীন অলিম্পিকের ফিগার স্কেটার